CHG โชว์กำไรโต 26% สวน “โควิด” รับรายได้ประกันสังคมพุ่ง พ่วงปันผล 0.02 บ./หุ้น
CHG โชว์กำไรโต 26% สวน "โควิด" รับรายได้ประกันสังคมพุ่ง พ่วงปันผล 0.02 บ./หุ้น
CHG โชว์กำไรโต 26% สวน "โควิด" รับรายได้ประกันสังคมพุ่ง พ่วงปันผล 0.02 บ./หุ้น
14 ส.ค. 2563

บริษัท โรงพยาบาลจุฬารัตน์ จำกัด (มหาชน) หรือ CHG และบริษัทย่อย ประกาศผลการดำเนินงานประจำไตรมาส 2/2563 สิ้นสุดวันที่ 30 มิ.ย.2563 ดังนี้

โดยผลการดำเนินงานไตรมาสดังกล่าวปรับตัวขึ้นเนื่องจาก บริษัทมีรายได้โครงการประกันสังคมไตรมาส 2 ปี 2563 เติบโตเพิ่มขึ้น 17% จากไตรมาส 2 ปี2562 ที่ผ่านมา จากการที่สำนักงานประกันสังคมประกาศปรับอัตราค่าเหมาหัวเพิ่มขึ้น 9% หรือประมาณ 140 บาทต่อคน/ปี จาก1,500 บาท เป็น 1,640 บาท ต่อคน/ปีซึ่งมีผลเมื่อวันที่1 มกราคม 2563
ขณะเดียวกันรายได้จากโครงการภาครัฐอื่นๆ ไตรมาส 2 ปี 2563 เพิ่มขึ้นร้อยละ 21 เมื่อเทียบกับไตรมาส 2 ปี 2562 เนื่องจากจำนวนเคสที่เพิ่มขึ้น รวมถึงทางภาครัฐได้มีการปรับอัตราการจ่ายเงินของหลักประกันสุขภาพแห่งชาติ (สปสช.)
โดยในไตรมาส 2 ปี 2563 บริษัทฯ มีรายได้จากการประกอบกิจการโรงพยาบาล 2,462.76 ล้านบาท เพิ่มขึ้น 56 ล้านบาท คิดเป็นอัตราการเติบโตร้อยละ 2 เมื่อเทียบกับไตรมาส 2 ปี 2562
ขณะที่บริษัทประกาศจ่ายเงินปันผลงวดดำเนินงานวันที่ 1 ม.ค. 2563 ถึงวันที่ 30 มิ.ย. 2563 อัตราการจ่ายปันผลเป็นเงินสด 0.02 บาทต่อหุ้น วันที่ไม่ได้รับสิทธิปันผล(XD) 26 ส.ค. 2563 วันที่จ่ายปันผล 11 ก.ย. 2563